***KRITERIJ BROJČANOG OCJENJIVANJA UČENIKA U NASTAVI PRIRODE BIOLOGIJE/PRIRODE***

|  |  |
| --- | --- |
| **ocjena** | **opis**  |
| **Nedovoljan (1)** | Ne prepoznaje temeljne pojmove ili ih samo može nabrojati. Ne pokazuje razumijevanje sadržaja niti uz pomoć nastavnika i nije ga u stanju samostalno reproducirati. Na pitanja ne odgovara ili odgovara nejasno, ne poznaje osnovne ključne pojmove. Slike ili tablične podatke ne povezuje i ne može ih interpretirati. Ne izrađuje domaće zadaće kao ni prezentacije, plakate i seminarske radove.  |
| **Dovoljan (2)** | Reproducira i prepoznaje temeljne pojmove. Razumije sadržaj, ali ga ne zna primijeniti niti obrazložiti koristeći zadane primjere. Poznaje osnovne ključne pojmove, ali često griješi prilikom samostalnog interptetiranja. Prepoznaje podatke na slikama, ali ih ne može samostalno interpretirati, niti uz pomoć učitelja. Argumentira površno i nesigurno te nejasno iznosi gradivo. Kasni s izradom domaćih zadaća, prezentacija ili plakata, te su radovi oskudni i neprikladni. |
| **Dobar (3)** | Reproducira i prepoznaje temeljne pojmove. Razumije sadržaj, ali je površan u njegovoj primjeni. Sadržaj može obrazložiti koristeći zadane primjere, ali uz intervenciju učitelja. Samostalno rješava jednostavne probleme i zadatke. Ponekad griješi prilikom samostalnog rješavanja složenijih problema. Povezuje podatke prikazane na slikama ili u tablicama, ali ih interpretira uz pomoć učitelja. Jasno izlaže sadržaj, ali nejasno argumentira. Uglavnom izrađuje domaće zadaće, ali su nepotpune i s greškama. Prezentacije, plakati i seminarski radovi su načinjeni površno. |
| **Vrlo dobar (4)** | Reproducira i razumije obrađeni nastavni sadržaj. Poznaje temeljne pojmove, u stanju je nadgrađivati stečena znanja. Sadržaj obrazlaže uglavnom samostalno, koristi zadane primjere i samostalno rješava probleme i zadatke. Povezuje zadane podatke, tek se rijetko ne snalazi u složenim problemima i zadatcima. Ne povezuje sadržaj različitih nastavnih predmeta bez pomoći učitelja. Nesigurno argumentira te nije u mogućnosti samostalno prenijeti znanje drugima. Redovito izrađuje domaće zadaće, prezentacije, plakate i seminarske radove koji su točni i uočava se trud međutim ne poštuje preporuke učitelja ili se mogu uočiti nepreciznosti u izražavanju. |
| **Odličan (5)** | Reproducira, razumije, nadgrađuje stečena znanja. Samostalno obrazlaže sadržaj navodeći i vlastite primjere, rješava i složene probleme i zadatke. Povezuje podatke, korelira stečena znanja sa sadržajima drugih predmeta. Može prenositi svoja znanja drugima te sigurno i jasno izlaže vlastitu argumentaciju. Redovito izrađuje domaće zadaće. Prezentacije, plakati ili seminarski radovi su pregledni, točni i kreativni. |